ความตกลงกูมานอวอ

ความตกลงทางทหารระหว่างกองกำลังความมั่นคงระหว่างประเทศและรัฐบาลของสหพันธ์สาธารณรัฐยูโกสลาเวียและเซอร์เบีย หรือที่เรียกกันว่า ความตกลงกูมานอวอ ลงนามระหว่างกองกำลังความมั่นคงระหว่างประเทศ (KFOR) และรัฐบาลของสหพันธ์สาธารณรัฐยูโกสลาเวียและสาธารณรัฐเซอร์เบีย เป็นความตกลงที่ลงนามเมื่อวันที่ 9 มิถุนายน 1999 ณ เมืองกูมานอวอ ประเทศมาซิโดเนียเหนือ ส่งผลให้สงครามคอซอวอสิ้นสุดลง และสร้างความสัมพันธ์พื้นฐานใหม่ระหว่างยูโกสลาเวียและกองกำลังคอซอวอซึ่งจะทำหน้าที่แทนหน่วยของกองทัพยูโกสลาเวียในคอซอวอ

 ภูมิหลัง 
การบรรลุความตกลงกูมานอวอเกี่ยวข้องกับการเจรจา ไม่เพียงแต่ระหว่างยูโกสลาเวียและเซอร์เบียเท่านั้น แต่ยังรวมถึงเนโทและรัสเซียด้วย แม้จะมีความตกลงเบื้องต้นเช่นตารางเวลาการถอนกำลังของกองทัพเซอร์เบียในคอซอวอ กองกำลังพันธมิตรของเนโทยังคงดำเนินการอยู่เพื่อรอการถอนทหารของเซอร์เบียโดยสมบูรณ์

มีแหล่งข้อมูลหลายแห่งที่อ้างถึงบทบาทที่รัสเซียมีต่อการลงมติความตกลงดังกล่าวในทันที มีการกล่าวอ้างเกี่ยวกับการประชุมระหว่างรัฐมนตรีต่างประเทศรัสเซีย อิกอร์ อิวานอฟ และแมดเดอลีน อัลไบรท์ รัฐมนตรีต่างประเทศสหรัฐฯ บรรลุความตกลงเบื้องต้นระหว่างทั้งสองฝ่ายซึ่งเกี่ยวข้องกับข้อผูกพันในส่วนของเนโทที่จะยุติการโจมตีทางอากาศ เพื่อแลกกับการสนับสนุนของรัสเซียสำหรับมติสหประชาชาติที่กำลังจะมีขึ้นซึ่งตกลงกัน หากไม่มีรัสเซียเข้าร่วม มติของคณะมนตรีความมั่นคงแห่งสหประชาชาติเกี่ยวกับคอซอวอจะไม่ได้รับการอนุมัติ และการโจมตีทางอากาศของเนโทก็จะดำเนินต่อไป

 อ้างอิง 

หมวดหมู่:ข้อตกลงระหว่างประเทศ
หมวดหมู่:การพักรบ
หมวดหมู่:สงครามคอซอวอ
หมวดหมู่:สนธิสัญญาสันติภาพ
หมวดหมู่:สนธิสัญญาเนโท
หมวดหมู่:สนธิสัญญาเกี่ยวข้องกับเซอร์เบีย
หมวดหมู่:สนธิสัญญาเกี่ยวข้องกับเซอร์เบียและมอนเตเนโกร